**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO IŠNUOMOJIMO VIEŠOJO KONKURSO BŪDU**

2017 m. lapkričio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (Molėtų rajono savivaldybės tarybos 2017 m. vasario 23 d. sprendimo Nr. B1-18 redakcija), 3, 7, 8, 9 punktais,

Molėtų rajono savivaldybės taryba n u s p r e n d ž i a:

1. Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą, bet savivaldybės veiklai nenaudojamą nekilnojamąjį turtą:
	1. 43,55 kv. m ploto patalpas (plane pažymėta 1-5, 1-6, 1-7, 1-8) ir 9,06 kv. m ploto bendro naudojimo patalpas (plane pažymėta 1-1, 1-2; bendrojo naudojimo patalpų plotas 18,11 kv. m) administraciniame pastate (nekilnojamojo turto registro Nr. 90/101928, unikalus numeris 6297-4007-8018, plane pažymėta 1B2p), esančiame Molėtų r. sav., Balninkų sen., Balninkų mst., Alaušų g. 21, verstis administracine arba prekybos ir paslaugų veikla. Bendras išnuomojamų patalpų plotas – 52,61 kv. m. Pradinė 1 kv. m nuomos kaina – 0,13 euro per mėnesį;
	2. 19,20 kv. m garažą (nekilnojamojo turto registro Nr. 90/73422, unikalus numeris 6299-1001-7049:0007, pastato, kuriame yra garažas, unikalus Nr. 6299-1001-7049, plane pažymėta 3G1p), esantį Molėtų r. sav., Molėtų m., Žalioji g. 7-5, verstis ūkio veikla. Nustatyti 1 kv. m nuomos kainą – 0,35 euro per mėnesį.
2. Išnuomoti viešojo konkurso būdu 10 (dešimties) metų laikotarpiui Molėtų rajono savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas, bet savivaldybės veiklai nenaudojamas, 31,39 kv. m ploto patalpas (plane pažymėtos 2-2, 2-3, 2-4) administraciniame pastate (registro Nr. 90/107044, unikalus Nr. 6296-5007-4016, plane pažymėtas 1B2p), esančiame Molėtų r. sav., Giedraičių sen., Giedraičių mstl., Vilniaus g. 26, verstis prekybos ir paslaugų teikimo veikla. Pradinė 1 kv. m nuomos kaina – 0,16 euro per mėnesį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras